Врз основа на потпишаниот Меморандум за соработка помеѓу ФЗЦ 11 Октомври, Куманово и Машинскиот факултет - Скопје при Универзитетот “Св. Кирил и Методиј” во Скопје, се распишува

**КОНКУРС**

**за доделување 2 стипендии**

**за студентите на Машинскиот факултет – Скопје**

На конкурсот можат да се пријават:

* Редовни студенти на Факултетот кои ќе се запишат во 7-ми семестар на студии во академската учебна 2016/2017 година
* Студенти кои студираат на една од следните студиски програми:
1. Индустриско инженерство и менаџмент
2. Производно инжинерство

Висината на стипендијата изнесува 12.000,00 денари месечно и се доделува за времетраење од 7-ми и 8-ми семестар, во зависност од исполнувањето на обврските од страна на студентите пропишани со Договорот за стипендирање.

Изборот и селекцијата на кандидатите го врши Комисија за стипендирање составена од 3 (три) члена и тоа: 2 (два) члена од редот на вработените во ФЗЦ 11 Октомври и 1 (еден) член од Машинскиот факултет - Скопје.

Со доделување на овие стипендии, ФЗЦ 11 октомври ќе даде свој придонес и поддршка во едукација и оспособување на стручни и квалитетни кадри и воедно ќе даде стимул на идните студенти за запишување на Машинскиот факултет во Скопје.

**Потребна документација за аплицирање:**

* Пополнета апликација/прашалник подготвен од страна на ФЗЦ 11 Октомври
* CV
* Мотивациско писмо
* Потврда за редовен студент

Апликацијата/прашалникот е објавена на интернет-страницата на Машинскиот факултет-Скопје: [www.mf.ukim.edu.mк](http://www.mf.ukim.edu.mк)

Кандидатите на кои ќе им биде доделена стипендија имаат обврска:

* студиската година да ја завршат во рок и со просек не помал од 8, во спротивно, стипендистот го губи правото на стипендија и се обврзува да го врати примениот износ на компанијата со која го склучил Договорот за стипендирање;
* други обврски пропишани во Договорот за стипендирање.

**Начин на аплицирање:**

Документите се поднесуваат во Архивата на Машинскиот факултет – Скопје (во Деканатот) или по пошта на адреса **Машински факултет –Скопје, п. Фах 464, 1000 Скопје** во периодот од **29.05.2017 годин до 15.06.2017** година.